Document ID: 31995R2572

ΚΑΝΟΝΙΣΜΟΣ (ΕΚ) αριθ. 2572/95 ΤΗΣ ΕΠΙΤΡΟΠΗΣ της 31ης Οκτωβρίου 1995 για τροποποίηση του κανονισμού (ΕΚ) αριθ. 1477/95 περί ορισμένων μεταβατικών μέτρων σχετικά με την εφαρμογή της γεωργικής συμφωνίας του Γύρου της Ουρουγουάης στον τομέα του ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,
Εκτιμώντας:
ότι, στο άρθρο 1 του κανονισμού (ΕΚ) αριθ. 1477/95 της Επιτροπής (2), έχει προβλεφθεί η εφαρμογή μειωμένου δασμού κατά τις εισαγωγές ελαιολάδου κατά τη διάρκεια της περιόδου από 1ης Ιουλίου έως 31 Οκτωβρίου 1995 7 ότι η κατάσταση της αγοράς που δικαιολόγησε τη λήψη αυτού του μεταβατικού μέτρου παραμένει αμετάβλητη 7 ότι, κατά συνέπεια, πρέπει να διατηρηθεί μειωμένος δασμός για τα προϊόντα αυτά από τη νέα περίοδο εμπορίας 7 ότι, δυνάμει του άρθρου 3 παράγραφος 2 του κανονισμού (ΕΚ) αριθ. 3290/94, η διάρκεια εφαρμογής δεν μπορεί να ξεπεράσει τις 30 Ιουνίου 1996 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 1477/95 αντικαθίσταται από το ακόλουθο κείμενο:
«Άρθρο 1
Κατά παρέκκλιση από το άρθρο 2α του κανονισμού αριθ. 136/66/ΕΟΚ, οι δασμοί που εφαρμόζονται κατά τις εισαγωγές των προϊόντων που αναφέρονται στο παράρτημα κατά τη διάρκεια της περιόδου από 1ης Νοεμβρίου 1995 έως 30 Ιουνίου 1996 είναι αυτοί που αναγράφονται στο παράρτημα.».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1995.

Labels: 3
17